ฉีดแบบ 1 เดือน หลายปีแล้วค่ะ ประจำเดือนไม่มาหรือบางเดือนมาแค่วันเดียว แต่เมื่อเดือนที่แล้วมีอะไรกับแฟนก่อนจะถึงกำหนดฉีด 1 วัน แล้วเดือนนี้เป็นประจำเดือนมา 5 วันแล้วค่ะและครบกำหนดฉีดพอดี มีโอกาสท้องมั้ยค่ะ
สวัสดีค่ะ หากประจำเดือนที่มา มาในช่วงสัปดาห์ที่ 4 ของการฉีดยาคุมกำเนิด คือมาในช่วงวันที่ 22-28 นับจากวันที่ได้ไปฉีดยาคุมมา ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น แม้ปริมาณเลือดประจำเดือนในครั้งนี้ จะมากกว่าปกติก็ตาม ส่วนการมีเพศสัมพันธ์ก่อนถึงวันครบกำหนดฉีดยาคุม ฤทธิ์ของยาฉีดคุมกำเนิดเข็มก่อน ก็จะยังช่วยป้องกันการตั้งครรภ์ได้อยู่ โดยจะช่วยป้องกันการตั้งครรภ์ได้มากกว่า 99% ค่ะอย่างไรก็ตาม หากเลือดยังคงออกมามีปริมาณมาก และออกต่อเนื่องไปอีก แม้จะได้เริ่มฉีดยาคุมเข็มใหม่ไปแล้ว อาจเกิดจากสาเหตุอื่นๆ ได้ เช่น มีมดลูกอักเสบ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น ในกรณีนี้ก็ควรไปพบสูติ-นรีแพทย์เพื่อตรวจค่ะ